**บันทึกแนวทางการปฏิบัติที่ดี**

**ชื่อผลงาน** **“แลกเปลี่ยนเรียนรู้แนวทางการปฏิบัติที่ดีในการบริหารหลักสูตรตามเกณฑ์ประกันคุณภาพการศึกษาภายในระดับหลักสูตร”**

**1.เจ้าของผลงาน**  สำนักงานคณบดีคณะวิศวกรรมศาสตร์

**2.สังกัด** คณะวิศวกรรมศาสตร์

**3.ชุมชนนักปฏิบัติ ☑ ด้านการผลิตบัณฑิต**

 **□ ด้านการวิจัย**

 **□ ด้านการพัฒนาสมรรถนะการปฏิบัติงาน**

**4.ประเด็นความรู้ (สรุปลักษณะผลงานที่ประสบความสำเร็จ)**

คณะวิศวกรรมศาสตร์ ได้ดำเนินการจัดโครงการ “แลกเปลี่ยนเรียนรู้แนวทางการปฏิบัติที่ดีในการบริหารหลักสูตรตามเกณฑ์ประกันคุณภาพการศึกษาภายในระดับหลักสูตร” เป็นการพัฒนาแนวปฏิบัติที่ดีในการบริหารหลักสูตรด้านประกันคุณภาพการศึกษา เพื่อให้ผู้เข้าร่วมโครงการได้เผยแพร่ถึงกระบวนการบริหารหลักสูตร ศึกษาและทำความเข้าใจแนวทางการจัดทำรายงานการประเมินตนเองระดับหลักสูตร ตามเกณฑ์การประเมินคุณภาพการศึกษา และจากการแลกเปลี่ยนเรียนรู้สามารถทำให้มีความเข้าใจถึงกระบวนการ และการพัฒนาอย่างต่อเนื่องให้ไปในทิศทางเดียวกัน รวมถึงการจัดทำรายงานประเมินตนเองระดับหลักสูตร (มคอ.7) ขอแต่ละหลักสูตร มีความเข้าใจถึงกระบวนการ และวิธีการเขียนที่แตกต่างกัน รวมถึงความเข้าใจในการนำข้อมูลจากส่วนกลางมาเป็นฐานข้อมูล จะมีประสิทธิภาพตามเกณฑ์มาตรฐานให้ดียิ่งขึ้นต่อไป

**5.ความเป็นมา (ปัญหา วัตถุประสงค์ เป้าหมาย)**

 การประกันคุณภาพภายใน เป็นการสร้างระบบและกลไกในการควบคุม ตรวจสอบ และประเมินการดำเนินงานให้เป็นไปตามนโยบาย เป้าหมาย และระดับคุณภาพมาตรฐานที่กำหนด โดยหน่วยงานได้กำหนดให้มีระบบการประกันคุณภาพ และให้ถือว่าการประกันคุณภาพเป็นส่วนหนึ่งของกระบวนการบริหารจัดการศึกษาที่ต้องดำเนินการอย่างต่อเนื่อง คณะวิศวกรรมศาสตร์จึงได้ดำเนินการแลกเปลี่ยนเรียนรู้แนวทางการปฏิบัติที่ดีในการบริหารหลักสูตรตามเกณฑ์ประกันคุณภาพการศึกษาภายในระดับหลักสูตร โดยแลกเปลี่ยนแนวคิดจากคณะกรรมการตรวจประเมินคุณภาพการศึกษาภายในของคณะวิศวกรรมศาสตร์ ซึ่งพบว่า อาจารย์ผู้รับผิดชอบหลักสูตรยังขาดความเข้าใจในการนำระบบประกันคุณภาพมาใช้ในการดำเนินงาน ขาดการดำเนินงานให้บรรลุผลตามเป้าหมาย ขาดการพัฒนาอย่างต่อเนื่อง

งานประกันคุณภาพการศึกษา คณะวิศวกรรมศาสตร์ เห็นว่ากระบวนการควบคุมคุณภาพของการทำงานมีความสำคัญอย่างยิ่ง จึงมีแนวคิดในการพัฒนาระบบการประกันคุณภาพการศึกษาภายในที่มุ่งเน้นการมีส่วนร่วมเพื่อเพิ่มประสิทธิภาพในการทำงาน จึงได้จัดกิจกรรมแลกเปลี่ยนแนวคิดจากคณะกรรมการตรวจประเมินคุณภาพการศึกษาภายในของคณะวิศวกรรมศาสตร์ เพื่อเป็นข้อมูลพื้นฐานในการดำเนินงาน และการบริหารหลักสูตร เช่น การจัดทำรายงานประเมินตนเอง (มค.7) และการบริหารหลักสูตรของอาจารย์ผู้รับผิดชอบหลักสูตรนั้น ยังไม่เป็นไปตามเกณฑ์มาตรฐานเท่าที่ควร เช่น กระบวนการและติดตามการ มคอ.3 และ มคอ.4 อาจารย์ผู้รับผิดชอบบางหลักสูตรยังไม่ทราบถึงการเข้าไปตรวจสอบรายวิชาตาม มคอ .3 - มคอ.6

**6.แนวทางการปฏิบัติที่ดี (วิธีการ กระบวนการ เครื่องมือการจัดการความรู้ที่ใช้)**

ตามคู่มือการประกันคุณภาพการศึกษาภายใน แนวปฏิบัติที่ดี หมายถึง วิธีการ หรือขั้นตอนการปฏิบัติที่ทำให้ประสบความสำเร็จหรือสู่ความเป็นเลิศตามเป้าหมาย เป็นที่ยอมรับในวงวิชาการหรือวิชาชีพนั้น ๆ มีหลักฐานของความสำเร็จปรากฏชัดเจน โดยมีการสรุปวิธีปฏิบัติ หรือขั้นตอนการปฏิบัติตลอดจนความรู้และประสบการณ์บันทึกเป็นเอกสาร เผยแพร่ให้หน่วยงานภายในหรือภายนอกสามารถนำไปใช้ประโยชน์ได้

วิธีการดำเนินการประกันคุณภาพ

1. เตรียมความพร้อมของบุคลากรที่เกี่ยวข้องกับการประกันคุณภาพการศึกษา ดังนี้
	1. สร้างความเข้าใจให้กับบุคลากรในเรื่องการประกันคุณภาพ
	2. พัฒนาทักษะ ความรู้ ให้กับบุคลการ เกี่ยวกับการจัดเก็บข้อมูล เอกสารหลักฐาน
	3. ส่งเสริมและสนับสนุนให้บุคลการได้มีส่วนร่วมและมีส่วนรับผิดชอบในการดำเนินกิจกรรมการประกันคุณภาพ
	4. เพื่อพัฒนาการบริหารจัดการหลักสูตรในการผลิตบัณฑิตนักปฏิบัติ
2. การจัดทำรายงานประเมินตนเอง (มคอ.7)
3. จัดทำแบบประเมินความพึงพอใจของผู้เรียนที่มีต่อคุณภาพการจัดการเรียนการสอน และสิ่งสนับสนุนการเรียนรู้ทุกรายวิชา
4. การพัฒนาหรือปรับปรุงการจัดการเรียนการสอน และการประเมินผลการเรียนรู้ทุกรายวิชาตามผลการประเมินรายวิชา
5. หลักสูตรควรมีการวางแผนและจัดกิจกรรมส่งเสริมทักษะการเรียนรู้ในศตวรรษที่ 21 ด้วยการสอนสอดแทรกในรายวิชาที่จัดการเรียนสอน

**7.ผลสัมฤทธิ์ (ผลสัมฤทธิ์ด้านต่าง ๆ ได้แก่ เชิงคุณภาพ เชิงปริมาณ รางวัลที่ได้รับ การเป็นแบบอย่างที่ดีให้กับหน่วยงานต่าง ๆ ฯลฯ)**

1. หลักสูตรเข้าใจและให้ความสำคัญในการบริหารหลักสูตรและการจัดการเรียนการสอนให้ไปในทิศทางเดียวกัน

2. อาจารย์ผู้รับผิดชอบสามารถดำเนินงานประกันคุณภาพให้มีประสิทธิภาพและพัฒนากระบวนการต่าง ๆ ให้ไปในทิศทางเดียวกัน

3. อาจารย์ผู้รับผิดชอบ อาจารย์ผู้สอน ให้ความสำคัญในการนำงานวิจัยที่ศึกษามาบูรณาการการเรียนการสอน เพื่อให้ได้บัณฑิตนักปฏิบัติ

**8.ปัจจัยความสำเร็จ (สรุปเป็นข้อๆ)**

1. การดำเนินงานประกันคุณภาพที่มีประสิทธิภาพ

2. ผลการประเมินคุณภาพการศึกษาระดับหลักสูตรอยู่ในระดับดี ไม่น้อยกว่า 10 หลักสูตร

3. หลักสูตรส่งเสริมกิจกรรมด้านต่าง ๆ ผ่านรายวิชาเพื่อยกระดับคุณภาพบัณฑิตให้ดียิ่งขึ้น

4. หลักสูตรนำข้อมูลเชิงคุณภาพของผู้ใช้บัณฑิตมาวิเคราะห์และจัดทำการปรับปรุงสาระรายวิชาให้มีความหลากหลาย อาทิ วิธีการสอน กลยุทธ์การประเมิน การเพิ่มคำอธิบายรายวิชา เพื่อสนองตอบต่อความต้องการของผู้ใช้บัณฑิตอย่างต่อเนื่องและเป็นรูปธรรม

**9.ปัญหาอุปสรรคและข้อเสนอแนะ แนวทางการพัฒนาต่อไป**

1.หลักสูตรควรมีการระบุอาชีพของบัณฑิตที่มีงานทำ ตรงสาขาว่ามีความสอดคล้องกับอาชีพที่กำหนดไว้ใน มคอ. 2 หลังสำเร็จการศึกษา เก็บสถิติไว้เป็นรายปี เพื่อใช้เป็นข้อมูลในการปรับปรุงพัฒนาหลักสูตรในรอบถัดไป

2. หลักสูตรควรเพิ่มเติมรายละเอียดในหลายเรื่องที่ได้ดำเนินการไป เช่น กระบวนการปรับปรุงการรับ การปรับพื้นฐาน และการพัฒนานักศึกษา เป็นต้น

3. ควรมีการจัดทำเครื่องมือเพื่อประเมินผู้เรียน ให้มีความสอดคล้องกับผลการเรียนรู้ตามชั้นปี (PLO)